
Casa Corpului Didactic „Alexandru Gavra” Arad
Colegiul Naţional „Moise Nicoară” Arad
Asociaţia „Părinţi şi Profesori pentru o Şcoală Deschisă” Arad
organizează

COLOCVIUL INTERNAŢIONAL
EDUCAŢIA TRANSDISCIPLINARĂ 
ÎN ÎNVĂŢĂMÂNTUL PREUNIVERSITAR
ARAD, 15 NOIEMBRIE 2012

PARTENERI:
Centrul Internaţional de Cercetări şi Studii Transdisciplinare (C.I.R.E.T.)

Institutul de Studii Transdisciplinare în Ştiinţă, Spiritualitate şi Societate ( IT4S)
Inspectoratul Şcolar Judeţean, Arad

Moodle, România
Fundaţia “Study International”, Arad
1. ARGUMENT: 
Evenimentul organizat la Arad constituie un pionierat în domeniul implementării educaţiei transdisciplinare în învăţământul românesc preuniversitar. Este primul colocviu cu această tematică organizat in România, care sperăm să aibă nu numai un impact naţional, ci şi un ecou internaţional, prin participarea de excepţie a academicianului Basarab Nicolescu, președintele Centrului Internaţional de Cercetări şi Studii Transdisciplinare din Paris (C.I.R.E.T.), cel care a fundamentat teoretic și a consacrat conceptul de transdisciplinaritate, în plan internațional.

Acest colocviu îşi propune să ofere cadrul adecvat, în care întâlnirea dintre teoreticienii şi practicienii transdisciplinarităţii să faciliteze aplicarea ei în educaţie.
Colocviul va urmări promovarea educației transdisciplinare în accepțiunea dată acestui termen de către academicianul Basarab Nicolescu.
Colocviul se adresează tuturor cadrelor didactice din învăţământul universitar şi preuniversitar, specialiştilor în educaţie, studenţilor interesaţi de problematica educaţiei, managerilor din educaţie şi părinţilor. 
Colocviul vizează iniţierea în metodologia transdisciplinară, valorificarea experimentelor didactice transdisciplinare desfăşurate la noi în ţară şi în lume, schimbul de bune practici transdisciplinare în domeniul educaţional şi valorificarea experienţelor de succes, diseminarea lor la nivelul cât mai multor şcoli, pentru a aduce plus valoare în învăţământul preuniversitar. 
Nu în ultimul rând, Colocviul „Educaţia transdisciplinară în învăţământul preuniversitar” are ca ţintă constituirea unui grup de lucru, la nivel naţional, care să vină cu soluţii concrete de implementare a educaţiei transdisciplinare în învăţământul românesc şi să ofere consultanţă într-o viitoare construcţie curriculară.
2. OBIECTIVE:
· Iniţierea în conceptul de transdisciplinaritate, consacrat de academicianul Basarab Nicolescu
· Formarea unui curent de opinie favorabil implementării transdisciplinarităţii în educaţia publică din România
· Constituirea unui grup de lucru destinat găsirii soluţiilor optime de aplicare a metodologiei transdisciplinare în învăţământul românesc
· Construirea unei reţele de profesionişti care să aplice metodologia transdisciplinară în învăţământul preuniversitar
3. ACTIVITĂŢILE  COLOCVIULUI:
Locația: 

Lucrările Colocviului Internaţional Educaţia transdisciplinară în învăţământul preuniversitar vor avea loc la Hotelul Continental din Arad.
Programul colocviului:  
Colocviul se va derula joi, 15 noiembrie 2012, între orele 9 și 20, cu o pauză de masă de două ore. Programul detaliat se va comunica ulterior.
Tipuri de activități: 
· Activităţile colocviului vor oferi trei forme distincte de participare:
· Conferinţe în plen, susţinute de invitaţi
· Prezentări de lucrări în secţiunile colocviului (grupuri de discuţii)
· Ateliere cu tematică transdisciplinară (exemple de bună practică)
*Notă: 
Activităţile în plen vor cuprinde conferinţele şi dezbaterea din finalul colocviului.
Atelierele se vor desfăşura simultan, dimineaţa.
Grupurile de discuţii pe secţiuni se vor desfăşura simultan, după amiaza. 
Tematica secţiunilor:
· Educaţia transdisciplinară- o educaţie integrală a omului

· Mondializare și educație transdiciplinară 

· Limite şi perspective: disciplinaritate, pluridisciplinaritate, interdisciplinaritate, transdisciplinaritate
· Ternarul cunoştinţe-competenţe-valori şi „priorităţile” educaţionale
4. ÎNSCRIERI ŞI CONDIŢII DE PARTICIPARE: 
Detalii cu privire la înscriere:
Perioada de înscriere: 14 august - 12 octombrie 2012 

La colocviu pot participa toţi cei interesaţi de educația transdisciplinară în învățământul preuniversitar, cu sau fără lucrare.
Toți participanții sunt invitați să completeze formularul de înscriere pe care îl pot accesa folosind linkul http://www.moodle.ro/edutd
Participanții care doresc să prezinte lucrări în secțiunile colocviului vor completa în formularul de înscriere și câmpurile de la punctul 7 b și de la punctul 8.
Formularul de înscriere se completează de către fiecare autor participant, menționând însă toți autorii pe care îi are lucrarea propusă (inclusiv pe cei care nu participă direct), în rubrica aferentă din formular.
Taxa de participare
Taxa de participare este de 50 lei / participant.
Taxa de participare asigură tuturor: accesul la toate activităţile colocviului, mapa cu documentele colocviului, CD-ul ce conține conferințele din plenul colocviului și toate lucrările prezentate, diploma de participare, protocolul pentru cele două pauze de cafea.
Taxa de participare NU acoperă cheltuielile de transport si nici cheltuielile de cazare și masă ale participanţilor.  
Taxa de participare se achită prin virament bancar în contul Asociaţiei „Părinţi şi Profesori pentru o Şcoală Deschisă”, C.I.F. 27818479, cont RO60BTRL00201205N94199XX, deschis la Banca Transilvania Arad, cu mențiunea ”pentru colocviul Edu Td”.
Dovada achitării taxei de participare se va trimite până la 12 octombrie 2012, la adresa de e-mail: app.scoaladeschisa@yahoo.com. 
Detalii pentru participanții care doresc să prezinte lucrări în secțiunile colocviului: 
Un autor poate participa cu o singură lucrare. O lucrare poate avea mai mulți autori. Lucrările vor fi prezentate în cadrul secțiunilor colocviului, prin participarea directă a autorului (sau a unuia dintre autori).
 Precizări cu privire la lucrări: 
Se recomandă ca:

· lucrările să abordeze conceptul de transdisciplinaritate consacrat de Basarab Nicolescu

· să vizeze atât aspectele teoretice, cât şi cele practice, diseminând exemplele de bună practică transdisciplinară în domeniul educaţional.
· să se încadreze tematic în secţiunile colocviului
Lucrările vor fi scrise atât în limba română (obligatoriu cu diacritice) cât şi în limba engleză și vor fi trimise până la data de 1 octombrie 2012, în varianta lor finală, pe adresa de e-mail: mirela_muresan@hotmail.com 

În intervalul 1- 6 octombrie, organizatorii vor comunica participanților lucrările acceptate pentru a fi prezentate în cadrul colocviului. 
Lucrările participanţilor vor fi publicate într-un volum cu ISBN, pe suport CD, care va fi oferit tuturor participanţilor în ziua desfăşurării colocviului.
Cerinţe privind tehnoredactarea lucrărilor: 
· Documentul să fie tehnoredactat în Microsoft Word 2003; 
· Formatul să fie A4, orientat “Portrait”;
· Marginile să fie: 2 cm stânga, 2 cm dreapta, 2 cm sus, 2 cm jos;
· Titlul lucrării să fie scris cu Times New Roman, 14, boldat, centrat;

· Autorul/autorii lucrării se vor menţiona după titlu. Se vor preciza titlul didactic, prenumele şi numele, instituţia şi localitatea (font normal, Times New Roman, 12, boldat, aliniere dreapta). Nu folosiţi prescurtări;  
· Lucrarea va conţine un rezumat de maximum 10 rânduri şi o listă de maximum 5 cuvinte-cheie ( atât varianta în română, cât şi cea în engleză); 
· Textul lucrării să fie scris cu diacritice, Times New Roman, 12, la 1 rând, aliniat stânga-dreapta;
· Imaginile sau pozele să fie clare şi să aibă  dimensiunile: 100x80 mm, centrat;
· Numerotarea figurilor să se facă în ordine utilizând Time New Roman, 9, bold, centrat; 
· Pentru formule se va folosi editorul de ecuaţii din Word; 
· Trimiterile bibliografice se vor face prin note de subsol, în formula tradiţională;
· Bibliografia generală utilizată se menţionează la finalul lucrării în ordine alfabetică a autorilor. 
Exemplu: 

· Giurescu, Constantin C., Istoria românilor, vol I, Editura Bic All, Bucureşti, 2007. 

· ***Revista “Invăţământul preşcolar”, nr.3-4/2006.
· http://www.goalproject.org/sources.html.
Susţinerea lucrărilor:

În cadrul grupurilor de discuţii, fiecare prezentare va beneficia de 30 de minute. Recomandăm prezentarea succintă a conţinutului lucrării, în datele ei esenţiale, în 10 minute, pentru a dedica 20 de minute pentru discuţii pe marginea fiecărei prezentări, conţinutul integral al lucrării fiecărui participant putând fi găsit pe CD-ul Colocviului. Fiecare secţiune va beneficia de un moderator, specialist în educaţia transdisciplinară.
PERSOANE DE CONTACT: 
Înscrieri/ taxe: Ana Curetean
tel: 0769242346 
e-mail: app.scoaladeschisa@yahoo.com  
Lucrări: Mirela Mureşan
tel. 0740239389

e-mail: mirela_muresan@hotmail.com
Informaţii organizatorice: Larisa Chiţu

tel. 0754036265
e-mail: ccd_arad@yahoo.com 

